Bethulie Guest Farm | Resensies
Bethulie Guest Farm: Hooffoto's
4.8 uit 5van 87 resensies vir Bethulie Guest Farm
Nieuwman V - Mei 2020
Ek was ook in die Britse Herehuis.
Ons verblyf was 'n baie aangename ervaring in die stilte net buite Bethulie. Vrede en rustigheid het ons ervaar. Ons is so dankbaar dat ons gasheer ons vroeër die oggend gebel het om te vra of ons aandete ook sal wil geniet. Dit was beslis 'n goeie keuse om ja te sê. Daar is behoorlik uitgehang met die kos, wat in styl voorgesit is. Die ontbyt wat ingesluit is was ook 'n absolute wenner van 'n buffet ontbyt. Wil weer teruggaan na hierdie plek toe.
Philip G - Mrt 2020
Pragtige plek met uitstekende ontbyt. Die kamers is ruim met pragtige eietydse meubels.
Uitstekend, 'n moet doen.
Pagtige ou huis met 'n baie goeie gasheer. Ontbyt was uitstekend en die prys baie billik.
'n Mens kan jou verkyk aan al die mooi goed in en om hierdie juweel. Dis baie skoon en die kamers is ruim en so netjies. Jy voel of jy kuier by ou vriende. Kobus dra 'n mens op die hande en was 'n droom gasheer. Wat 'n belewenis om hier oor te slaap. Die kos het al ons verwagtinge oortref. Kobus toor in daai kombuis! Een aand in Bethulie is beslis nie genoeg nie.
Gordon H - Jan 2020
We had a very pleasant stay in a remarkable house with exquisite furnishings located on the outskirts of the town.
We were very pleasantly surprised by the house and our accommodation. The house is beautifully furnished in a Victorian style, rooms are air conditioned. The guest farm is located just on the outskirts of the town. Unfortunately the town appears to be very rundown. I cannot comment on the breakfast as our travel schedule required an early departure.
Fantasties, absoluut aan te beveel. Luuks, skoon en mooi. Gasheer baie vriendelik en ontvanklik. Moenie hierdie gastehuis mis ry nie.
Bethulie Guest Farm bied wonderlike waarde vir geld. Dit was mooi in die middel van ons reis tussen Pretoria en Wilderness. Dis ongeveer 5km van die langste pad/spoor brug in die land wat gebou is oor die Oranje Rivier - ek stel voor maak 'n draai daar met sonsondergang wanneer jy oornag by Bethulie Geust Farm.
Brian S - Jan 2020
Do not hesitate. Book here immediately. This was not just a place to stay overnight but an amazing experience. The food was out of this world, the sunset over the Orange River incredible and the hospitality on another level. We listened to some beautiful music on the piano, we sat and spoke for ours over drinks. We will be back at the drop of a hat. Thank you Kobus for a memorable night.
Leandra M - Des 2019
Warm ontvangs, pragtige huis, netjiese geriewe.
Adel V - Des 2019
Pragtige en heerlike gasvrye verblyf!
Ons het heerlik gebly by Bethulie Guest farm. Kobus het uit sy pad uit gegaan om ons welkom te laat voel. Pragtige kamers! Sal beslis weer daar bly!
Heerlike, hartlike kuier by pragtige antike gastehuis.
Ons het baie lekker gekuier saam met Kobus en ander gaste. Die huis is pragtig en baie smaakvol gemeubileerd. Ontbyt was heerlik! Kobus ons het jou gasvryheid en lekker kos so baie geniet! Hoop om jou gou weer te sien.
Daniela S - Okt 2019
Bethulie is meer as net 'n plek om jou kop te rus. Dit was soos om terug te reis in tyd. Ons was mal oor die outentieke dekor en opregte gasvryheid. Ons het 'n heerlike ontbyt bedien teen 'n baie billike prys. Dankie dat ons hier kon bly. Ons sal beslis weer kom!
Staying at Bethulie was more than just a place to rest your head. It was a time travelling experience. We loved the authentic decor and genuine hospitality. We were served a delicious breakfast and all at a really reasonable price. Thank you for having us, we will definitely come again!
Louis K - Okt 2019
Alles was net baie goed.
Ideale unieke stopplek tussen Noord en Suid. Bethulie het ook sy eie redes om daar te stop.
Willie V - Okt 2019
Dit is van die beste wat ons al besoek het.
Wat kan ons sê, Kobus. Wat 'n mooi plek en, ja, ons wil jou uitsonder vir die fantastiese tyd in Bethulie. Die huis is van die beste wat ons al gebruik het as dit nie die beste is nie. Die eienaars doen verskriklik baie om die plek se outentisiteit te bewaar en maak jou verblyf uitsonderlik. Ons kan werklik aan niks dink wat verkeerd geloop het nie en die vriendelike honde heet jou elke keer welkom al keer Kobus. Dit is nie 'n gastehuis of hotel nie, Kobus maak dit jou eie huis met 'n butler.
Juanette M - Sep 2019
Ongelooflike, stylvolle verblyf!
Verblyf wat alles insluit: uitstekende diens, stylvolle dekor en goeie waarde vir geld.
Suzi H - Sep 2019
A stunning B&B with a friendly and helpful manager and an awesome ambiance.
Totally loved this stay. The house was easy to find and was absolutely wonderful - I think that sumptuous might just cover as a description of the rooms. Kobus was an excellent host and made me feel at home immediately. And breakfast is included in the price, not an optional extra. I can really highly recommend as stay here and will certainly return one day.
Tersia F - Sep 2019
Pragtige ou huis en vriendelike gasheer.
Die akkommodasie is interessant en die gasheer, Kobus is 'n plesier aan die einde van 'n lang reis. Ons is van aandete, op versoek, voorsien en dit was uitstekend.
Magda B - Sep 2019
Fantastiese ervaring. Alles in die huis getuig van goeie smaak en elegansie, neem jou terug na Victoriaanse tydperk.
Die pragtige ou huis het my na 'n vorige era teruggevoer. Ek kon my verbeel hoe daar onthaal is in die ruim portaal en formele drag vereis is vir aandete. 'n Stukkie kultuurerfenis waarin ek kon deel.
Jacques C - Aug 2019
Oorslaap in eertydse gastehuis met vriendelikke gasheer.
Ons het heerlik geslaap in 'n gastehuis uitgerus met eertydse meubels. Die gasheer was baie vriendelik en het ons dadelik laat tuis voel. Ontbyt was heerlik. By verre die moeite werd om daar oor te slaap. Baie veilig en rustig. Super skoon en netjies.
Leandra M - Jul 2019
Ons is baie vriendelik ontvang. Die huis is pragtig! Die geriewe was perfek. Die ontbyt was hemels!
'n Outentieke bed en ontbyt.
Waarskynlik een van die beste bed en ontbyt instansies waarin ek ooit geslaap het. Die dekor is pragtig en die huis lyk amper soos 'n museum. Aandag word aan fyn detail gegee.
Ben B - Mei 2019
Dit is 'n wonderlike gastehuis met die vriendelikste diens wat daar is. Goeie waarde vir jou geld, die kos is fantasties, jy voel veilig, dit is baie rustig en regtig 'n belewenis. Ek sal in die toekoms meer gaan kuier vir familie in die Kaap net om by die gastehuis oor te slaap!
Pragtige plaashuis met lieflike kamers en etes.
Heerlike nagrus na 'n langpad.
Victoria B - Mei 2019
'n Warm atmosfeer, mooi kamers en wonderlike kos. Ek was bevoorreg om daar te bly.
Ek het regtig my aand geniet en wens ek kon nog 'n paar dae langer bly. Almal was vriendelik en dit was rustig. Tyd om die selfoon af te sit en te ontspan. Nie net is die plek mooi nie, maar die geselskap was wonderlik en die kos heerlik. Ek beveel dit aan as 'n stop tussen Kaapstad en Johannesburg.
Such a welcoming atmosphere, beautiful rooms and incredible food. I feel so privileged to have stayed here.
I really enjoyed my night's stay and only wish I could have stayed a few days longer. It was so welcoming and peaceful. Time for the cellphone to be turned off and just relax in luxury. Not only is the place beautiful, but the company was fantastic and the food was amazing. I highly recommend it as a stopover between Cape Town and Johannesburg.
Wonderlike, historiese oornaggastehuis. Die gasheer het ons welkom laat voel van die eerste minuut. Heerlik gekuier en gerus.
'n Pragtige huis en mooi omgewing.
Ons het die verblyf baie geniet. Die kamers is pragtig en skoon. Die ontbyt was ook baie lekker. Sonika is baie vriendelik en hulpvaardig! Ons sal vir seker weer hier oorbly as ons roete naby Bethulie verbygaan!
David A - Jan 2019
Baie ontspannende oornag!
Op aankoms is ons vriendelik verwelkom. Die kamers is ruim, skoon en pragtig versuur. Nog beter die beddens is baie gemaklik, selfs vir 'n baie groot man soos ek. Sonika is beslis 'n aanwins vir Bethulie Guest Farm en het gesorg dat alles vlot verloop. Sy is 'n wonderlike gasvrou en laat almal vinnig gemaklik voel al is jy nou oud of jonk. Die ontbyt was ook uitstekend en die moeite werd.
Pragtige huis en baie gerieflik.
Gastehuis se binneshuise versiering is werklik besonders. Kamer is goed toegerus. Vriendelike gasvrou en ontbyt was baie goed.
Pragtige huis met uitstekende gasheer en -vrou!
Ek sal beslis weer hier 'n draai wil maak!
Johan K - Des 2018
Fantasties. Netjies en skoon, vriendelik en gasvry.
Ek sal Bethulie Guest Farm ten sterkste aanbeveel.
Hanru P - Nov 2018
Sonika is beslis 'n aanwins vir Bethulie Guest Farm.
As ek aan Bethulie Guest Farm dink, dan dink ek ook aan Sonika. Gee asb. vir Sonika 'n spesiale Kersfeesbonus hierdie Kersseisoen. Sonika, jou vriendelikheid en gasvryheid het gemaak dat mens net langer wil bly. Jou advies oor die sonsondergang op die DH Steyn-brug, aandete by Die Ou Kar en ontmoeting wat jy vir my gereël het met die legendariese Trudie, het van my wegbreeknaweek die hoogtepunt van die jaar se avonture gemaak. Ek wonder nou nog oor die geheimsinnige pienk rok in my kamer,sal graag die vrou van daardie rok wil ontmoet eendag.
Ken R - Okt 2018
A gem in the southern Free State.
What a find! Sonika welcomed us and made us all feel very much at home and phoned a restaurant to tell them to expect us for dinner. The house is beautifully furnished from the reception to the bedrooms and is spotlessly clean and comfortable. Will certainly stay here again when we are in the area. Loved the dogs.
Veilig, rustig, puik diens en heerlike ontbyt uit die hande van pragtige mense.
'n Pragtige, karaktervolle huis in rustige omgewing. Die kamers is ruim en gerieflik ingerig. Sonika straal vriendelikheid uit en laat mens vinnig tuis voel. Die ontbyt wat sy voorsit is heerlik.
Pragtige plek met unieke karakter.
Baie lekker gebly en die geriewe is baie mooi.
Petro S - Sep 2018
Peaceful Bethulie beauty.
Keith M - Sep 2018
Die atmosfeer van hierdie pragtige gemeubileerde ou huis is regtig iets om te ervaar. Ons was vriendelik ontvang en Sonika se diens was puik. Moet hierdie blyplek nie misloop as jy in Bethulie oornag. Nogmals dankie.
Lieflike ou Herbert Baker-huis.
Ons het slegs een aand hier oorgeslaap. Die kamer was skoon en netjies. Ons was veral beïndruk deur die boustyl van die huis.
Annette V - Sep 2018
Die huis is pragtig asook die kamer, net jammer die matras is oud en deurgeslaap. Uiters ongemaklik.
Hannelize V - Sep 2018
'n Ware nostalgiese oornaggasteplaas.
Ons was met 'n prentjiemooi gesig begroet toe ons op 27 Augustus 2018 met skemertyd op Bethulie Gasteplaas aankom; verligte opstal en grensmure. Vriendelike skaaphonde by die hek en gasvrou op die stoep het ons ingewag. Ons teleurstelling was egter groot toe ons moes hoor dat die kamer met die kaggel in wat ons bespreek het, en bevestiging voorgekry het, aan ander gaste toegeken was. Ons het ons teleurstelling met Lekkeslaap gekommunikeer en 'n paar dae later het ons 'n e-pos van Bethulie Gasteplaas ontvang waarin hulle om verskoning vra oor die misverstand en aanbied om die volle bedrag aan ons terug te betaal. Ons het egter verkies om met ons terugrit eerder gratis weer by hulle te oornag, want ons enigste klagte was ons teleurstelling oor die kaggelkamer waarin ons nie kon oornag nie. Ontbyt word vanaf 8 uur bedien, maar aangesien ons vanoggend, 6 September 2018, 6 uur wou ry, het ons gisteraand vir Sonika gesê dat ons nie ontbyt sal nuttig nie. Sy het egter vanoggend voor 6 vir ons 'n sms gestuur om te sê ons wegneem-ontbyt wag vir ons in die voorportaal. Bethulie Gasteplaas bied werklik warm plaasgasvryheid aan.
Cornelius S - Aug 2018
Hier gaan jy beslis as vriende terug huistoe.
Een van die mooiste oorslaapplekkies net 'n entjie van die N1 af met plattelandse gasvryheid en beslis jou tuiste weg van die huis af! Lieflike ruim kamers, 'n heerlike ontbyt en lekker gesels laat jou die kuiertjie uitrek.
Rentia P - Aug 2018
Pragtige blyplek en super vriendelike ontvangs en diens!
Baie dankie aan Sonika. Ons was vriendelik ontvang en aandete-reëlings was in plek. Lieflike skoon, gesellige en baie mooi vesierde kamers. Ons is net jammer dit was so kort, sal Bethulie Guest Farm beslis aanbeveel!
Flip S - Aug 2018
Pragtig en netjiese akkommodasie.
Pragtige en netjiese akkommodasie in Bethulie. Pragtige kamers met baie mooi meubels.
Vriendelike ontvangs. Pragtige akkommodasie wat baie stylvol versier is. Heerlike ontbyt.
Moeite werd om van N1 af te draai.
Tweede keer dat ek by Buthulie Guest Farm oornag op weg na die Kaap vanaf JHB. Lekker luukse kamer met kaggel vir die winterkoue. Dan lekker om na 'n lekke ontbyt met agterpaaie na Gariepdam te reis en dan weer die N1 te vat.
Wat 'n spesiale plek om oor te slaap, dit word beslis aanbeveel.
Ons toer is afgesluit in hierdie juweel, dit het werklik alles oortref. Al verandering wat gedoen kan word is dat die hek gemaganiseer. Alex baie dankie vir jou vriendelikheid en behulpsaam met alles wat ons gevra het, Ons weet jy is dalk net tydelik daar maar jy is 'n aanwins vir die plek. Dankie vir die voorreg om daar oor te slaap die naweek.
Kean B - Mrt 2018
We really enjoyed the historical nature of the guest house and the service was excellent.
Phillip was 'n uitstekende gasheer wat ten spyte van bosluiskoors ons vriendelik ontvang het in die pragtige gastehuis en 'n heerlike ontbyt bedien het.
Die huis bied ouwêreld sharme, met eersteklas diens.
Ons was hartlik en vriendelik ontvang. Die bestuurder het 'n goeie prentjie oor die geskiedenis van die huis geskets. Die ontbyt was heerlik. Dit was vir hom geen moeite om ons te help met persoonlike reëlings. Hy was ook goed ingelig oor wat in die omgewing. Restaurante aanbeveel en plekke om te besoek. Sal beslis weer teruggaan.
Elmien V - Des 2017
Wonderlik met 'n goeie gasheer.
Die huis is pragtig. Houtvloere met dekor wat pas by die styl. Rustig. Philip is 'n uitstekende gasheer.
Hennie P - Des 2017
Pragtige plek in 'n verlate dorp.
Die gasvryheid was uitstekend, maar die bed was uitgedien en die oop toilet in die kamer doen dit nie vir my nie. Ontbyt was glad nie waffers nie.
Bethulie Guest Farm's terugvoer
Ons waardeer jou openhartige opinie sonder eerlike kritiek kan 'n mens nie verbeter nie, regtig jammer vir die ongerief gedurende u reis en ons sal beslis genoemde punte op volg. Ons poog om al ons gaste gelukkige te hou en dit bitter jammer dat u nie alreeds met die 1ste besoek op 2 Dec dit onder ons aandag gebing het nie dan sou ons beslis julle 2de Besoek op die 12de meer gerieflik kon maak.
Wens jullie 'n voorspoedige Nuwe Jaar.
Jannie D - Des 2017
Philip was baie aangenaam en die gastehuis ongelooflik!
Goeie Dag Jannie,
Niks so lekker om daai geskiedkundige huis met gaste te deel wat dit so waardeer nie. Baie dankie dat u die tyd geneem het om die terugvoer te gee. Ons sal aanhou om dit meer as net n oornag plekkie te maak maar eerder deel van die hele vakansie ervaring.
Jan B - Des 2017
Terug na vergange se dae.
Puik en stylvolle akkommodasie, hope gasvryheid met 'n persoonlike aanslag soos wat ons nog nooit by enige gastehuis ervaar het nie. Ons sal beslis weer daar oorslaap.
Baie dankie vir die uitstekende terugvoer, ons waardeer dit opreg en hoop om jullie binnekort weer op die plaas te ontvang.
Gasvry van die begin tot einde.
Kamers het pragtige linne. Die vuur in die kaggel was net te heerlik.
Willem L - Jul 2017
Ons is nog nooit so gasvry ontvang soos by Bethulie Guest Farm nie.
Ons is by die motor welkom geheet deut Phillip en hy het al ons bagasie afgedra en ons na die beste kamer in die geskiedkundige huis geneem. Toe ons in die kombuis instap het ons die lekker geur gekry van die lamsbredie wat hy al besig was om vir aandete voor te berei. Ons is toe deur die hele huis en het die pragtige Sir Herbert Baker ontwerpte huis bewonder, in styl gemeubileer. Ons het ook die geskiedenis van die huis gehoor. Na 'n ruskansie het hy ons geroep vir aandete en die kos was baie smaaklik voorberei. Die kaggelvuurtjie het gesellig geknetter. Die hoogtepunt was toe Phillip vir my die borrelbad getap het en ek heerlik in die warm water kon ontspan. Die ontbyt was baie interessant, net te veel! Terwyl ons vir die ontbyt gewag het, het ons voor die kaggel opgewarm met die mooiste gehekelde kombersie wat oor ons bene gegooi is. Baie dankie vir die spesiale aandag wat ons ontvang het. Dit was besonders!
Tarien E - Jul 2017
Sjoe. Wonderlike, wonderlike mense! Sal vir enigiemand aanbeveel ...
Kan nie vir 'n beter gasheer as Philip vra nie. En die eienaars is net so gasvry en vriendelik. Sal enige tyd teruggaan!
Heerlike bederf met die beste gasvryheid in 'n merkwaardige gebou.
Wat 'n verrassing! Ons kan dit enige tyd aanbeveel vir 'n oorslaap of drie, selfs al beteken dit 'n kort ompad vanaf die N1. Die gasheer is vriendelik en die verblyf die beste. Hier word gesorg vir klein detail wat die plek onderskei van ander plekke.
Hartlik, skoon en netjies. Baie mooi gerestoureer. Goeie ontbyt.
Ons was baie hartlik ontvang deur die eienaars, Wayne en Riana en het hulle ons sommer gou tuis laat voel. Sal nie beter kry in Bethulie.
Silke B - Apr 2017
Ons het ons verblyf baie geniet, die gastehuis was skoon en netjies en die ontvangs was baie vriendelik. Dankie, Jan en Marinda, vir julle gasvryheid. Jammer dat daar geen warm water in hoofbadkamer oor lang naweek was nie. Sal beslis weer kom kuier.
Pragtig, vol styl en plaas atmosfeer.
Geen mens hoef bang te wees om hier te bespreek nie. Dit is pragtig en uiters netjies. Daarby is die gasvryheid uit die boonste rakke.
Baie dankie vir die mooi kommentaar. Ons waardeer dit baie. Dit is lekker as gaste soos vriende voel wanneer hul moet afskeid neem. Julle moet beslis weer kom.
Werner E - Mrt 2017
Gemak in ouwêreldse elegansie.
Bethulie Guest Farm is werklik 'n belewenis. Die oorspronklike houtafwerking binne en gemaklike kamer was baie besonders. Pragtige uitsig vanaf die voorstoep, vriendelike diens en lekker ontbyt het hierdie beslis 'n besondere ervaring gemaak.
Tania B - Jan 2017
Vriendelike waarde vir geld verblyf.
Die kamers is groot en baie netjies en die ontbyt was baie lekker. Johan is 'n vriendelike gasheer en het baie inligting oor die area. Sal weer daar bly.
Greta P - Jan 2017
Die plekkie kan beslis aanbeveel word.
Dit was 'n wonderlike gastehuis, die ou historiese huis is pragtig en die geriewe groot en skoon en alles was net puik! Johan is 'n uitstekende gasheer wat ons by die motor ontvang het en baie moeite gedoen het om ons tuis te laat voel, gehelp met voorstelle vir aandete en wat is daar om te sien in Bethuli. Die plekkie kan beslis aanbeveel word. Nogmaals dankie vir alles.
Perfekte oorstop by die N1.
Sal beslis weer hier oorslaap!
Sien uit om julle weer by ons te huisves.
Quentin G - Jan 2017
Rustig, stil, skoon, netjies.
Kan moontlike naam verwarring wees, dat aanwysings dui "die withuis" aan en nie Bethulie Guest Farm nie.
Ons is in die proses om die nuwe naam borde aan te bring.
Lourette C - Jan 2017
Baie gasvry, aangename oornag-akkommodasie.
Die verblyf was uiters aangenaam en Johan se diens was puik.
Foto's op 'n webblad kan baie bedrieglik wees, maar hier was ons uiters aangenaam verras. Die plek is baie mooi en die fasiliteite was vir ons baie mooi. Ons kan beslis die gastehuis aanbeveel.
Hoop julle het 'n lekker dag.
Sarel & Suzanne M - Jan 2017
Sarel & Suzanne M
Clean, friendly, home-feeling - not house, but a home feeling. Breakfast was divine. I loved the dog.
We travel to the Cape every year - and it is the fist time we stayed overnight at Bethulie. Please remember to do a proper signboard as we were looking for the board. It still belongs to the previous owner and hasn't been updated yet, we had to travel up and down to find the house. Your dog is such a beautiful and friendly chap. Well looked after guesthouse - cannot say anyting negative.
We are in the process of changing the signs.
Pieter M - Jan 2017
Heerlik gebly in pragtige ou huis met baie lekker ontbyt.
Die kamers is baie ruim en mooi ingerig. Die diens is voortreflik en bagasie is afgelaai in die reën! Ek kan hierdie gastehuis ten volle aanbeveel as oornagstop en sal verseker weer daar aandoen. Aandete kan van 'n restaurant in die dorp bestel word maar was koud en het nie rerig geweet wat om te verwag nie. Dis beter om by een van die twee restaurant in die dorp self te gaan eet.
Rosca D - Jan 2017
Wonderful little town, and by little I mean little. The people of the little town is what makes it what it is. Had a wonderful stay at Bethulie Guest Farm and the owner took us to the local pub that has delicious food and always entertaining characters to chat to. Definitely advise this as your next stop over.
I'm looking forward for the return visit.
Alice S - Des 2016
Christel C - Des 2016
Dit was regtig 'n verligting om daar in te ry na 'n lang tyd op die pad.
Ons was vriendelik verwelkom. Dit het ons teruggevat na die "ou dae" met al die antieke meubels en ornamente, groot en ruim kamers en houtvloere wat kraak wanneer jy loop. Ons gaan dit beslis ons jaarlikse stop maak wanneer ons op vakansie gaan.
Baie dankie, ons sien uit om julle by ons sommer gou weer te hê.
Ty B - Des 2016
A very nice guest house and friendly people. Will recommend to friends.
The only thing I think can be improved is the time breakfast is served. If you are not staying over you must be told upfront what time breakfast is being served. There are not many breakfast options in Bethulie.
We Wil look into our breakfast time. Witch are at from 7 to 9 at the moment.
We appreciate all the feedback. And Will build on it.
Periodestyl-verblyf as alternatief vir Gariepdam.
Om in 'n Herbert Baker-ontwerp-huis te oornag is voorwaar spesiaal. Dit is beslis meer privaat as by Gariepdam. Elke kamer is stylvol gemeubileer en het ook 'n lugversorger. Die oopplan-badkamer is nie ideaal nie, maar die eienaar beplan om dit te verander. Ons het aandete bestel en alhoewel dit smaaklik voorberei was, was die koste vir die ete effens uitspattig geprys. Ons as familie sal beslis weer hier oorbly.
Cheryldene E - Okt 2016
Pragtige plek met héérlike ontbyt.
Die huis is pragtig en verblyf lekker, maar daar is so hier en daar dingetjies wat wel aandag kort wat ek glo sommer binnekort uitgesorteer gaan wees deur die nuwe eienaars. Ek sien uit om te sien wat die nuwe eienaars doen om hierdie plek selfs mooier te maak. Johan was 'n uitstekende gasheer wat vir ons die heerlikste ontbyt opgedis het. Sal definitief weer daar bly!
Dankie vir die mooi kommentaar Cheryldene.
Ons is baie opgewonde oor hierdie mooi huis en jy kan verseker wees dat al die goedjies wat pla op ons te doen lysies is. Ons het slegs 2 weke gelede die huis oorgeneem en beplan nog baie veranderinge en verbeteringe. Ons sien uit daarna om julle weer en weer terug te verwelkom en glo julle sal nooit teleurgestel wees nie.
An impressive house with a nice, old character!
Despite this stop was planned as a neccessary break into a long driving trip, we keep this place in mind for a future use! I think there is more to discover in this region!
Ronel F - Jan 2016
Pragtige verblyf en aangename mense.
Pragtige kamers en vriendelike diens.
Mauritz Z - Mei 2015
The attention to detail is very special. Daleen is a very good hostess. We stayed in many places on our tour and it was good to sleep on a good mattress and to have a functional shower.
Baie dankie vir uitstekende diens. Die huis is pragtig en die gasvryheid wat ons ervaar het, was uitstaande. Die dubbelkamer is baie gerieflik en luuks.
Johan C - Jan 2015
Ons sal definitief weer daar oornag.
Die huis neem jou terug in tyd en het baie karakter.
Nadine D - Jan 2015
Baie aangename oorslaapplekkie!
Ons kort besoek was baie aangenaam, en Daleen het uit haar pad uit gegaan deur vir ons 'n kospakkie saam se sit vir ontbyt (omdat ons baie vroeg moes ry). Ons sal wel aanbeveel dat hulle 'n swembad bou - Bethulie is 'n baie warm plek!
Rustig en baie tevrede!
Pierre D - Des 2014
Vriendelike, gasvrye bestuurders.
Pragtige huis met ruim kamers.
Dawie P - Jul 2014
'n Plek met karakter.
Die plek het karakter en neem jou terug in tyd. Dit is 'n moet vir mense wat hou van mooi argitektuur - dis 'n unieke ervaring.
Bobby B - Mei 2014
Aangename oornagverblyf met gulde ontvangs.
Ons was baie goed ontvang en gemaklik gemaak deur die gasheer en gasvrou. Hulle het moeite gedoen om toe te sien dat ons aandete by 'n restaurant kon geniet alhoewel dit 'n vakansiedag was en spesiaal moes opmaak. Ontbyt was smaaklik en geen moeite is gespaar nie... ons sal beslis weer daar oornag.
Gerhard E - Mei 2014
Baie genotvol en rustig!
Goed versorgde en aangename verblyf.
Cornelia L - Jan 2014
Dit was heerlik en het gevoel soos huis.
Johlene B - Jan 2014
Statig maar terselfdertyd gemaklike oornagverblyf, baie dankie.
Whitehouse Guest Farm is 'n pragtige, skoon herehuis met 'n hartklop, en 'n baie vriendelike gasheer en gasvrou wat met graagte hul kennis oor die omgewing met jou deel. Dit is afgerond met 'n smaaklike ontbyt voor jy verder ry. Baie dankie!
Adres: Wardhaugh-straat 16, Bethulie, 9992, Vrystaat
https://travelground.imgix.net/AAEAAQAAAAAAAAAAAAAAJDhiYTM2ZWM3LTIyYjktNDQ1ZC04ODU1LTc1MDhjNWFiODgwMg?w=1440&h=960&fit=crop&auto=enhance,format,compress&q=80 Vanaf R750 per nag (vir 2 persone) 87 5 1 5 16 Wardhaugh Street Bethulie 9992 Vrystaat 086 999 0018 12:00-21:00 11:00 -30.495454 25.989561